ನನಗೆ ನಿನ್ನ ಮಾತು ಬೇಕು.
ಒಂದು ಹೊಸ ಅದಿರಿನ ಮೊದಲ ಕುರುಹುಗಳು.
ತನ್ನನ್ನಿಲ್ಲಿಗೆ ಕಳುಹಿಸಿದ ಗಿಲ್-ಗಾಲಾಡಿಗೆ ಯಾವುದೇ
ದುರುದ್ದೇಶ ಇಲ್ಲ ಅಂತ ಎಲ್ರೊಂಡ್ ಮನವರಿಕೆ ಮಾಡಿಸಿದ್ದಾನೆ.
ಅಂದುಕೊಂಡಿದ್ದಕ್ಕಿಂತ ಹೆಚ್ಚೇ ಇದೆ.
ಲಿಂಡೊನ್ನಿಗೆ ಹೋಗು.
ಏನಂತ ತಿಳಿದುಕೋ.
ಸೀ ಗಾರ್ಡಿನಿಂದ ಹೊರಗೋಗಿ! ನೀವು ಮೂವರೂ!
ಸಾಕು!
ನನ್ನ ಸ್ನೇಹಿತರ ಜೀವನ ಹಾಳು ಮಾಡಿದೆ, ನಮ್ಮ ಕುಟುಂಬದ ಹೆಸರು ಕೆಡಿಸಿದೆ.
ಕಾವಲು ಸ್ತಂಭದಲ್ಲಿ ಆಶ್ರಯ ಪಡೆದಿರುವ ಮನುಷ್ಯರ ಬಳಿ ಹೋಗು.
ಅವರಿಗೊಂದು ಸಂದೇಶವನ್ನು ಕೊಡು.
ನೀವು ಈ ನೆಲದ ಎಲ್ಲಾ ಹಕ್ಕುಗಳನ್ನು ಬಿಟ್ಟು ಅವರಿಗೆ ಶರಣಾದರೆ
ನಿಮ್ಮ ಜನರು ಬದುಕಬಹುದು ಅಂತ.
ಒಂದು ದಿನ ನಮ್ಮ ನಿಜವಾದ ರಾಜ ಬರ್ತಾನೆ.
ನಿಮ್ಮ ಕಾರಾಗೃಹದಲ್ಲಿರುವ ಆ ಮನುಷ್ಯ
ಸೌತ್ ಲ್ಯಾಂಡ್ಸಿನ ಸಿಂಹಾಸನದಿಂದ ದೂರವಾಗಿ ಗಡಿಪಾರಾಗಿರುವ ಉತ್ತರಾಧಿಕಾರಿ.
ನಂಜೊತೆ ಯುದ್ಧದಲ್ಲಿ ಭಾಗಿಯಾಗಿ...
-ನಾನು ಬರ್ತೀನಿ! -ನಾನು ಕೂಡ!
ಸೌರೊನ್ ಅವರ ಭೂಮಿಗಳ ಆಕ್ರಮಿಸಿಕೊಳ್ಳುವುದರೊಳಗೆ.
ನೀನು ಸುಳ್ಳು ಹೇಳಿ,
ನಮ್ಮ ನಡುವೆ ಒಬ್ಬ ಅಪಾಯಕಾರಿ ಆಗಂತುಕನನ್ನ ಕರೆತಂದಿದ್ದೀಯ.
ನಮ್ಮನ್ನ ಬಿಟ್ಟು ಹೊರಟುಹೋಗ್ತಾರೆ.
ಮಿಕ್ಕವರ ಜೊತೆಯಾಗಿ ನಾವು ಹೀಗೇ ಹೋಗೋದು.
ಅವನು ನಮಗೆ ನೆರವಾಗುತ್ತಾನೆ, ನಾವವನಿಗೆ ನೆರವಾಗೋಣ.
ದಿ ಲಾರ್ಡ್ ಆಫ್ ದಿ ರಿಂಗ್ಸ್ : ದಿ ರಿಂಗ್ಸ್ ಆಫ್ ಪವರ್
ಆಲಸಿ. ಆಲಸಿ.
ಇಲ್ಲ, ವ... ವಲಸೆ.
ವ-ಲ-ಸೆ.
ಅಂದರೆ ಬೇರೆಡೆ ಹೋಗುವುದು. ನಾವು ಹಾರ್ಫೂಟ್ಸ್ ಅದನ್ನೇ ಮಾಡುವುದು.
ಚಳಿಗಾಲದಲ್ಲಿ ಓಲ್ಡ್ ಫಾರೆಸ್ಟಿಗೆ ಹೋಗ್ತೀವಿ,
ನಡು-ಬೇಸಿಗೆಯಲ್ಲಿ ಬಸವನಹುಳು ಹಿಡಿಯೋಕೆ ನೋರ್ಫೀಲ್ಡ್ ಗ್ಲೆನ್ನಿಗೆ ಹೋಗ್ತೀವಿ.
-"ಬಸವನಹುಳು"? -ಹಾಂ, ಬಸವನಹುಳು.
ಓಕ್ ಮರದ ಎಲೆಗಳು ಕೆಂಪಾಗಲು ಶುರುವಾದಾಗ, ಗ್ರೋವಿಗೆ ಹೊರಡುತ್ತೇವೆ.
ಒಂದು ಇಡಿಯ ತೋಟ,
ಅದರ ತುಂಬೆಲ್ಲಾ ಸೇಬುಗಳು, ಜಲ್ದರಿ, ಪ್ಲಮ್ ಹಣ್ಣು, ಗಜ್ಜರಿಗಳು, ನಿನಗಿಷ್ಟ ಆಗುತ್ತೆ.
ಸಮಸ್ಯೆ ಏನೆಂದರೆ ಇಲ್ಲಿಗೂ ಅಲ್ಲಿಗೂ ಮಧ್ಯೆ ನೂರು ಅಪಾಯಗಳಿವೆ.
"ಅಪಾಯಗಳು"?
ಅಂದರೆ ಕೇಡು.
ಅಂದರೆ ದೊಡ್ಡ ಜನ, ತೋಳಗಳು, ಮಂಜು, ಮಳೆ,
ಗುಡ್ಡದ ರಾಕ್ಷಸರು, ಗುಹೆಯ ರಾಕ್ಷಸರು, ನಮ್ಮನ್ನು ಕೊಲ್ಲುವಂಥವರು.
"ಕೊಲ್ಲು"?
ಅಂದ್ರೆ ಯಾರನ್ನಾದರೂ ಸಾಯಿಸುವುದು.
ನಾನು ಅಪಾಯ.
ಇಲ್ಲ. ಇಲ್ಲ, ಅದು ನೀನಲ್ಲ.
-ಅದು... -ಇಲ್ಲ. ಮಿಂಚುಹುಳುಗಳು.
ಅದು ಆಕಸ್ಮಿಕವಷ್ಟೇ. ಅದು...
ನೀನು ಅಪಾಯ ಅಲ್ಲ.
ನೀನು ಒಳ್ಳೆಯವನು.
ನಾನು ಒಳ್ಳೆಯವನು?
ನೀನು ಒಳ್ಳೆಯವನು. ಯಾಕಂದ್ರೆ ನೀನಿಲ್ಲಿ ನೆರವಾಗೋಕೆ ಬಂದಿದ್ದೀಯಾ.
ನೋರಿ!
ಸರಿ. ಮಿಕ್ಕವರು ಈಗ ತಯಾರಿರಬಹುದು.
ಬೇಗ ಬೇಗ!
ಹೋಗೋಣ. ಬಾ.
ನಾ... ನಾನು...
ನಾನು ಒಳ್ಳೆಯವನು.
ಆ ಊರುಗೋಲಿನಿಂದ ಮತ್ತೆ ಚುಚ್ಚಿದರೆ
ನಿದ್ದೆಯಲ್ಲಿ ಕಾಲ್ಬೆರಳ ಕೂದಲು ಕಿತ್ತುಹಾಕ್ತೀನಿ.
ಹಾಗಿದ್ರೆ ನನ್ನ ಕಿವಿಯನ್ನು ಕೀಳು.
ನಿನ್ನ ಗೊರಕೆಯಿಂದ ತಪ್ಪಿಸಿಕೊಳ್ಳಬಹುದು.
ನಾನು ಗೊರಕೆ ಹೊಡೆಯಲ್ಲ.
-ಹೊಡೀತೀಯ. -ಹೊಡೀತೀಯ.
ಬನ್ನಿ ಈಗ. ಗ್ರೋವ್ ನಮ್ಮ ಬಳಿಗೆ ವಲಸೆ ಬರೋದಿಲ್ಲ.
ನಿಮ್ಮಮ್ಮನ ನಡಿಗೆಯ ಹಾಡನ್ನು ಹಾಡಿದರೆ ನಾವು ಸ್ವಲ್ಪ ಬೇಗ ನಡೆಯಬಹುದು.
ಹಾಂ, ಹಾಡಪ್ಪ, ಏನಾದರೂ ಗುನುಗು.
ಹಾಡು, ನಮಗೇನಾದರೂ ಪ್ರಯೋಜನವಾಗಬಹುದು.
ಸೂರ್ಯ ಬೇಗ ಮುಳುಗುತ್ತಿದ್ದಾನೆ
ಕಲ್ಲಿನ ಮರಗಳಡಿಯಲ್ಲಿ
ಗೋಪುರದೊಳಗಿನ ಬೆಳಕು
ನನ್ನ ತವರಾಗಿ ಉಳಿದಿಲ್ಲ
ಮಂದಾಗ್ನಿಯ ಕಣ್ಣುಗಳಾಚೆ
ಕರಿ ಮರಳೇ ನಾ ಮಲಗುವ ಹಾಸಿಗೆ
ಗೊತ್ತಿರುವುದೆಲ್ಲಾ ಕೊಟ್ಟಿದ್ದೇನೆ
ಗೊತ್ತಿರದ ಭವಿಷ್ಯಕ್ಕಾಗಿ
ಕೂಗಿ ಎನ್ನ ಕೂಗಿ ಎನ್ನ, ದೂರದ ನೆಲಗಳೇ
ರ್ಹೊವೇನಿಯನ್ ಗುಡ್ಡಗಳು - ವೀಡ್ಬ್ರೂಕ್
ಯಾಕಂದ್ರೆ ನಾನೀ ಸುತ್ತುವ ದಿನವ ಸುತ್ತಿಯೇ ಕಳೆಯಬೇಕು
ಗುಡ್ಡದಡಿ - ಗ್ರೇ ಮಾರ್ಷಸ್
ದೂರ ನಾನು ಹೋಗಬೇಕು
ಈ ಸುತ್ತುವ ದಿನದಂದು
ಕುಡಿಯಲು ಕಡಿಮೆಯಿದೆ
ತಿನ್ನಲೂ ಕಡಿಮೆಯಿದೆ
ಶಕ್ತಿ ಇಲ್ಲವೆನ್ನುತ್ತೆ ಆದರೆ ದಾರಿ ಬೇಕೆನ್ನುತ್ತೆ
ಟ್ರೌಟ್ ತಿರುವು
ನನ್ನ ಕಾಲುಗಳು ಚಿಕ್ಕವು ಹಾದಿ ತುಂಬಾ ದೊಡ್ಡದು
ವಿಶ್ರಾಂತಿಯಿಲ್ಲ, ಸುಖವಿಲ್ಲ
ಸುಖವಿಲ್ಲ, ಆದರೆ ಹಾಡಿದೆ
ಥಿಸಲ್ಡೆಲ್ - ದಿ ಬ್ರೈಡ್ಸ್
ಹಾಡಿ ಎನಗೆ, ಹಾಡಿ ಎನಗೆ, ದೂರದ ನೆಲಗಳೇ
ಓ, ಮೇಲೆದ್ದು ದಾರಿ ತೋರಿ ಈ ಸುತ್ತುವ ದಿನದಂದು
ಹುಡುಕಿಕೊಡಲು ಮಾತು ಕೊಡಿ
ಈ ಸುತ್ತುವ ದಿನ
ಕೊನೆಗೆ ಬರುವುದು ಅವರ ಉತ್ತರ
ಚಳಿಯೊಳಗಿಂದ, ಮಂಜಿನೊಳಗಿಂದ
ವಿಸ್ಮಿತರು, ವಿಹಾರಿಗಳೆಲ್ಲಾ ಕಳೆದುಹೋದವರಲ್ಲ
ದುಃಖ ಏನೇ ಇರಲಿ
ಯಾವುದೇ ಪರಿಸ್ಥಿತಿ ಇರಲಿ
ವಿಸ್ಮಿತರು, ವಿಹಾರಿಗಳೆಲ್ಲಾ ಕಳೆದುಹೋದವರಲ್ಲ
ಸುರಂಗ ಪೂರ್ಣಗೊಂಡಿದೆ, ಒಡೆಯ.
ನಿನ್ನ ತೋಳು. ನನಗೆ ತೋರಿಸು.
ಹೇಗನ್ನಿಸುತ್ತಿದೆ?
ಅಗ್ನಿಯಂತೆ, ಲಾರ್ಡ್ ಫಾದರ್.
ನನಗೆ ಅನಿಸುವ ಹಾಗೆ ನಿನಗೂ ಅನಿಸಬೇಕಿತ್ತು.
ಇದು ಬೇಗ ಹೊರಟುಹೋಗುತ್ತದೆ.
ಅದರೊಂದಿಗೆ ಇದರ ಬೆಚ್ಚನೆಯ ಅನುಭವ ಪಡೆದ ನನ್ನ ಒಂದು ಭಾಗವೂ ಸಹ.
ಅದನ್ನು ಕಳೆದುಕೊಳ್ತೇನೆ.
ಸೈನ್ಯ ದಳಗಳನ್ನು ಕರೆಸಿ. ಸಮಯವಾಗಿದೆ.
ನಮ್ಮ ಶತ್ರು ದಾಳಿಮಾಡಲು ಅನುವಾಗಿದ್ದಾನೆ.
ಕ್ಷಮಾದಾನವನ್ನು ಪಡೆಯಲು
ನಾವು ಈ ಗೋಪುರವನ್ನು ಬಿಟ್ಟುಕೊಟ್ಟು
ಅವರ ಅಧಿಪತಿಗೆ ಶರಣಾಗಬೇಕು.
ನೀವು ಎದುರುನೋಡುವ ರಾಜ ನಾನಲ್ಲ ಅಂತ ನನಗೆ ಗೊತ್ತು.
ಆದರೆ ನೀವು ನನ್ನೊಂದಿಗೆ ನಿಂತು ಸೆಣೆಸಿದರೆ,
ಈ ಗೋಪುರ ಇನ್ನೆಂದಿಗೂ ನಮ್ಮ ದೌರ್ಬಲ್ಯದ ನೆನಪಾಗಿರುವುದಿಲ್ಲ,
ಬದಲಾಗಿ ನಮ್ಮ ಶಕ್ತಿಯ ಸಂಕೇತವಾಗಿರುತ್ತದೆ.
ನನ್ನೊಂದಿಗೆ ಯಾರು ನಿಲ್ತೀರಿ?
ನಿಮ್ಮಲ್ಲಿ ಯಾರು ಜೊತೆ ನಿಂತು ಸೆಣೆಸುವಿರಿ?
-ಆಗಲಿ. ಮಾಡೋಣ. -ಆಗಲಿ.
ನಿಂತು ಸೆಣೆಸುವುದಾ?
ಸತ್ತುಹೋಗ್ತೀರಾ.
ನನ್ನ ಪ್ರಕಾರ ನಾವು ಜಾಗ್ರತೆಯಿಂದ
ಬರುವ ಶತ್ರುವಿಗೆ ಶರಣಾಗುವುದೇ ಲೇಸು.
ಆ ಶತ್ರುವಿನ ಕಣ್ಣಲ್ಲಿ ಕಣ್ಣಿಟ್ಟು ನೋಡಿದ್ದೇನೆ.
ಅವನಿಂದ ನಿನಗೆ ವಿಮೋಚನೆ ಇಲ್ಲ.
ಮತ್ತೆ ನಿನ್ನಿಂದ ಇದೆಯಾ?
ಎಲ್ಫ್?
ನಮ್ಮ ಪೂರ್ವಜರ ಪರವಾಗಿ ಇದನ್ನು ಹೇಳುತ್ತಿದ್ದೇನೆ.
ಅವರು ಬದುಕಿದರು!
ಜೊತೆಯಾಗಿ ನಾವು ಇದರಲ್ಲಿ ಬದುಕುಳಿಯಬಹುದು.
ನನ್ನನ್ನ ಹಿಂಬಾಲಿಸಿ, ಜೊತೆಯಾಗಿ ಸಾಧಿಸೋಣ!
ಬನ್ನಿ. ನನ್ನನ್ನ ಹಿಂಬಾಲಿಸಿ. ಬನ್ನಿ!
ಬನ್ನಿ!
ನನ್ನ ಹಿಂಬಾಲಿಸಿ!
ಥಿಯೋ!
ಇದೇ ನಮ್ಮ ಅವಕಾಶ. ಇದೇ ನಮ್ಮ ಸಮಯ. ಬಾ.
ನನ್ನೊಂದಿಗೆ. ಬಾರೋ, ಹುಡುಗ. ನನ್ನನ್ನ ಹಿಂಬಾಲಿಸೋ, ಹುಡುಗ.
ಸ್ವಲ್ಪ ಸಹಾಯ ಮಾಡ್ತೀಯಾ?
ಮೇಲಕ್ಕೆ...
ಇಷ್ಟು ಸಾಕು ಬಿಡ್ರಪ್ಪ.
ಈಗ ಅದನ್ನು ಸಾಗಿಸಿ.
-ಅಪ್ಪ. -ಇಸಿಲ್ದೂರ್.
ನಾವು ಮಾತಾಡಬಹುದಾ?
ದಂಡಯಾತ್ರೆಗೆ ನನ್ನ ಯಾಕೆ ಆರಿಸಿಕೊಳ್ಳಲಿಲ್ಲ?
-ನೀನು ಪಶ್ಚಿಮಕ್ಕೆ ಹೋಗುತ್ತಲಿದ್ದೆ. -ಈಗೇನಿಲ್ಲ.
ನ್ಯೂಮೆನೊರಿನಷ್ಟು ಮೌಲ್ಯವಾದದ್ದನ್ನು ಮಾಡೋವರೆಗೂ ಇಲ್ಲ.
ಅಂದರೆ ಏನು? ನೀನೇ ಹೇಳು.
ಅದನ್ನು ಹೇಳಲು ಪದಗಳಿಲ್ಲ.
ಅದಕ್ಕೇ ಅದನ್ನು ಹುಡುಕಲು ಕಷ್ಟಪಡುತ್ತಿದ್ದೇನೆ.
ನಿಮ್ಮ ಸಹಾಯ ಕೋರುತ್ತಿದ್ದೇನೆ.
ಕೊಡೋಕಾಗಿದ್ರೆ ಚೆನ್ನಾಗಿರೋದು.
ಆದರೆ ನಾವು ಇರಿಸಿಕೊಳ್ಳಲು ಆಗುವುದಕ್ಕಿಂತ ಹೆಚ್ಚಿನ ಸ್ವಯಂಸೇವಕರು ಇದ್ದಾರೆ.
ಅರ್ಧಕ್ಕರ್ಧ ನಗರಕ್ಕೆ ಆ ದೋಣಿಗಳಲ್ಲಿ ಜಾಗ ಬೇಕು.
ಮುಂದಿರುವ ಸಾಲಿಗೆ ನನ್ನನ್ನು ಕಳುಹಿಸಿ.
ನಿನ್ನ ಅರ್ಹತೆ ಏನು?
-"ಅರ್ಹತೆ"? -ಸೀ ಗಾರ್ಡಲ್ಲಿ ನಿನಗೆ ಸ್ಥಾನ ಇದೆಯೇ?
-ನಿಮಗ್ಗೊತ್ತು ನಾನು ಒಬ್ಬ ಉತ್ತಮ ನಾವಿಕ... -ಸೀ ಗಾರ್ಡಲ್ಲಿ ನಿನಗೆ ಸ್ಥಾನ ಇದೆಯೇ?
ರಾಣಿಯ ಅಂಗರಕ್ಷಣೆ? ವ್ಯಾಪಾರಿಗಳ ಸಂಘ?
-ಇದು ಸಮವಸ್ತ್ರದ ಬಗ್ಗೆ. -ಕುದುರೆಸವಾರರ ಸಂಘ?
ಇದಕ್ಕೆ ಅರ್ಥವಿಲ್ಲ.
ಈ ದ್ವೀಪದ ಸಂಪ್ರದಾಯಗಳನ್ನು ನೀನು ಮುರಿಯುತ್ತಿದ್ದರೆ,
ಈ ಜನ ಅವುಗಳನ್ನು ತೊಡಗಿಸಿಕೊಂಡಿದ್ದರು.
ಸಹಾಯವಾಗುವ ದಾರಿಗಳನ್ನು ಹುಡುಕುತ್ತಿದ್ದರು. ಸೇವೆ ಮಾಡಲು.
ಅದರ ಬಗ್ಗೆಯಂತೂ ನಿನಗೆ ಕಿಂಚಿತ್ತೂ ಚಿಂತೆಯಿಲ್ಲ.
ಚಿಂತೆಯಿದೆ. ನಾನು ಸೇವೆ ಮಾಡಲು ತಯಾರಿದ್ದೇನೆ.
ಬೇರೆ ಯಾವುದರಿಂದಲೂ ಹೆಮ್ಮೆಯಾಗಲ್ಲ.
ಆದರೆ ನಿನಗೆ ಅವಕಾಶವಿತ್ತು.
ನಿನ್ನ ಆಯ್ಕೆಯ ನೀನು ಮಾಡಿದೆ.
ಯಾರೋ ಹುಚ್ಚು ಸೌತ್ ಲ್ಯಾಂಡವನು ಮತ್ತು ಒಬ್ಬ
ಯುದ್ಧದ ಗೀಳಿನ ಎಲ್ಫಿಗಾಗಿ ನ್ಯೂಮೆನೊರಿನ ಜೀವಗಳನ್ನು ಪಣಕ್ಕಿಡಬೇಕಾ?
ರಾಯಭಾರಿ ಫರಝೋನ್! ನಮ್ಮ ಜನರನ್ನು ಸಾಯಲು ಯಾಕೆ ಕಳುಹಿಸುತ್ತಿದ್ದೀರಾ?
ಫರಝೋನ್!
-ಫರಝೋನ್! -ನಂಜೊತೆ ಬಾ.
ವಿಷಯ ಮುಟ್ಟಿಸದಿದ್ದುದಕ್ಕೆ ಕ್ಷಮಿಸು. ಈ ವಾರ ಬಹಳ ಕಷ್ಟ ಇತ್ತು.
ಆತ ಇದನ್ನು ಯಾಕೆ ತಡೆಯಲಿಲ್ಲ?
-ಆಕೆಗೆ ನಿಷ್ಠರಾಗಿದ್ದಾರೆ. ಸರಿಯಾಗೋ... -ತಪ್ಪಾಗಿ.
ಬಹಳ ಮಂದಿಗೆ ನಿನ್ನ ಹಾಗೇ ಅನಿಸುತ್ತಿದೆ. ಆತನ ಕದಲಿಸಲು ಸಾಧ್ಯವಿಲ್ಲ…
ಅದನ್ನು ನೀನೇ ಮಾಡಬೇಕು. ಆತ ನಿನ್ನ ಮಾತನ್ನಷ್ಟೇ ಕೇಳುತ್ತಾರೆ.
ನಾನು ಮಾತಾಡುವಾಗ ಅವರ ಕಿವಿಗಳು ಮುಚ್ಚಿಹೋಗುತ್ತವೆ.
ಹಾಗಿದ್ದರೆ ಜೋರಾಗಿ ಮಾತಾಡು.
ಸೌತ್ ಲ್ಯಾಂಡವನೇ.
ನಿನಗಾಗಿ ಯಾರೋ ಬಂದಿದ್ದಾರೆ.
ಮತ್ತೆ ಶತ್ರು ಮುಂದೆ ಎಲ್ಲಿಗೆ ಹೋದನು?
ಮುಂದೆ ದಕ್ಷಿಣಕ್ಕೆ ಅಂದ್ಕೋತೀನಿ. ಒಸ್ಟಿರಿಥ್ನ ಕಾವಲು ಗೋಪುರದ ಕಡೆಗೆ.
ಸೀ ಗಾರ್ಡಿಗೆ ವಿಷಯ ತಿಳಿಸುತ್ತೇನೆ.
ಧನ್ಯವಾದಗಳು, ಲಾರ್ಡ್ ಹಲ್ಬ್ರ್ಯಾಂಡ್.
ನಾವು ದಡ ಮುಟ್ಟಿದ್ದೇ ನಿಮ್ಮ ಸಹಯೋಗ ಬಹಳ ಮೌಲ್ಯಯುತವಾದ ನೆರವಾಗಲಿದೆ ಎಂದು ನನಗ್ಗೊತ್ತು.
ದಡ ಮುಟ್ಟೋದಾ?
ನಿಮ್ಮ ಜನರನ್ನು ಒಗ್ಗೂಡಿಸುವ ನಿನ್ನ ಆಶಯದ ಬಗ್ಗೆ ಗಲಾಡ್ರಿಯಲ್ ಹೇಳಿದಳು.
ಈಗ ಹೇಳಿದಳಾ?
ಅವಳು ಆತುರದಲ್ಲಿ ಹೇಳಿಲ್ಲ ತಾನೇ?
ಸತ್ಯವಾಗಿ, ಅದು ನನ್ನ ಉದ್ದೇಶ…
ನನ್ನ ಸಹವರ್ತಿಗೆ ತನ್ನ ಕಾರ್ಯದ ಭಾರ ಅರಿವಾಗುತ್ತಿದೆಯಷ್ಟೇ.
ಸಮಯ ಬಂದಾಗ ಆತ ತನ್ನ ಕಾರ್ಯವನ್ನು ನೆರವೇರಿಸುತ್ತಾನೆಂದು ಯಾವುದೇ ಅನುಮಾನವಿಲ್ಲ.
ಇದರಲ್ಲಿ ನನ್ನ ಹೆಸರೂ ಭಾಗಿಯಾಗಿರುವುದರಿಂದ ಹಾಗೇ ಆಗಬೇಕು.
ಮಹಾರಾಣಿ ರೀಜೆಂಟ್, ನಿಮ್ಮ ತಂದೆಯವರು ಗೋಪುರದಲ್ಲಿ ನಿಮ್ಮನ್ನು ಕಾಣಲು ಬಯಸುತ್ತಿದ್ದಾರೆ.
"ಗಲಾಡ್ರಿಯಲ್ ನಮಗೆ ತಿಳಿಸಿದಳು."
ರಾಣಿ ತನ್ನ ತಂದೆಯ ಹಾಸಿಗೆ ಪಕ್ಕದಲ್ಲಿ ನನ್ನ ಹೇಗೆ ತಡೆದಳಂತ ಯೋಚಿಸುತ್ತಿದ್ದೆ.
ಸಂಘದ ಶಿಖೆಗಾಗಿ ನನ್ನನ್ನೇ ಅರ್ಪಿಸುತ್ತೀಯ ಅಂದುಕೊಳ್ಳಲಿಲ್ಲ.
ನೀನು ನನ್ನನ್ನ ಬಳಸಿದೆ. ನನ್ನ ಪಾಡಿಗೆ ಬಿಡೋಕೆ ಕೇಳಿಕೊಂಡರೂ ಸಹ.
ನಿನ್ನ ಜನರಿಗೆ ಸಹಾಯವಾಗಲು ಮತ್ತು ನಿನ್ನ ತಲೆಯ ಮೇಲೆ ಕಿರೀಟ ಇರಿಸಲು
ಐದು ಹಡಗುಗಳು ಮತ್ತು 500 ಮಂದಿಯ ನೆರವು ಕೊಡುವಂತೆ
ಈಗಷ್ಟೇ ನ್ಯೂಮೆನೊರನ್ನು ಒಪ್ಪಿಸಿದ್ದೇನೆ.
ನೀನೇ ನನ್ನನ್ನು ಬಳಸಿಕೊಂಡಿದ್ದೀಯ ಅಂತ ತುಂಬಾ ಜನ ಅಂದುಕೊಳ್ಳಬಹುದು.
ಕಿರೀಟ ಇಡೋಕೆ ಬೇರೆ ತಲೆ ಹುಡುಕಿಕೋ.
ನನಗಿಲ್ಲಿ ಇಷ್ಟವಾಗುತ್ತಿಲ್ಲ.
ಪರವಾಗಿಲ್ಲ, ಡಿಲ್. ಇವು ಮರಗಳಷ್ಟೇ.
ಈ ದಾರಿಯಲ್ಲಿ ಹೋಗೋಕೆ ಅವರಿಗೇನಾದರೂ ತಲೆ ಕೆಟ್ಟಿದೆಯಾ?
ರಾಕ್ ಫೂಟ್ ಪಾಸ್ ಮುಚ್ಚಿರಬಹುದು.
ಕತ್ತಲಲ್ಲಿ ಇದು ಸುಲಭವಾಗುವುದಿಲ್ಲ. ನಡೀತಾ ಇರಿ.
"ಕತ್ತಲಲ್ಲಿ ಸುಲಭ."
ತೋಳಗಳು.
ನಿಜವಾಗಿಯೂ ಏನು ನಡೆಯುತ್ತಿದೆ ಅಂತ ನನಗೆ ಹೇಳ್ತೀಯಾ?
ಈ ಕಾಡು ಈ ಕಾಲದಲ್ಲಿ ಹಿಂದೆಂದೂ ಇಷ್ಟು ಬರಿದಾಗಿರಲಿಲ್ಲ.
ಯಾರದೋ ಬೋಳು ತಲೆಯ ಹಾಗಿದೆ.
ಅವನು ತಾನೇ ಜವಾಬ್ದಾರನು? ಆ ದೊಡ್ಡ ಮನುಷ್ಯ.
ಅದರ ಬಗ್ಗೆ ನಾನೇನು ಮಾಡಬೇಕು ಹೇಳು?
ನೀನು ಬಿಡಾರದಲ್ಲಿ ಏನು ಮಾಡಬೇಕಿತ್ತೋ ಅದನ್ನೇ.
ಅವರ ಚಕ್ರಗಳನ್ನು ತಗೊಂಡು ಅವರನ್ನು ಬಿಡು!
ಅದರಿಂದ ಏನಾಗಬಹುದು?
ಯಾರಾದರೂ ವಿಧವೆಯಾಗುತ್ತಾರಾ ಏನು?
ಅಥವಾ ಅನಾಥರಾಗುತ್ತಾರಾ?
ಜನಗಳಿಗೆ ಹಸಿವಾಗುತ್ತಿದೆ.
ಹತ್ತಿರದಲ್ಲೇ ಇರಿ.
ಇದು ತುಂಬಾ ವಿಚಿತ್ರ…
ಅತ್ಯಂತ ವಿಶಿಷ್ಟ...
-ನನ್ನ ಎದೆ ಒಡೆದು ಹೋಗ್ತಿತ್ತು ನಿನ್ನಿಂದ. -ಮಲ್ವಾ.
-ಹೆಜ್ಜೆಗುರುತಿತ್ತು. -ಮಣ್ಣಲ್ಲಿ.
ಒಬ್ಬೊಬ್ಬರಾಗಿ ಹೇಳಿ, ದಯವಿಟ್ಟು!
ಓಡಿ!
ಬೇಗ, ಓಡಿ!
ನೋರಿ!
ನೋರಿ! ನೋರಿ!
ನೋರಿ, ಅಲ್ಲಿಂದ ದೂರ ಹೋಗು!
ನೋರಿ! ನೋರಿ!
ನಿನ್ನ ಹಿಡಿಯುತ್ತೆ!
ಗಟ್ಟಿಯಾಗಿ ನಿಲ್ಲು, ಒಂಟಮೋ.
ನಿನ್ನ ತಂದೆಯನ್ನು ಹೆಮ್ಮೆಪಡಿಸು.
ಅವರ ಏಟುಗಳು ನಾರ್ಥ್ ಮೂರ್ಸಿನ ಕಲ್ಲಿನ ದೈತ್ಯರ ಹಾಗೆ ಬೀಳುತ್ತವೆ.
ಆದರೆ?
ಅವರು ಈ ಶತ್ರುವನ್ನು ಎದುರಿಸಿಲ್ಲ.
ಬಹುಶಃ ಎಲ್ಫ್ ಏನಾದರೂ ಸಲಹೆಗಳನ್ನು ಕೊಡಲು ಬಯಸುವರೇ?
ಓರ್ಕನ್ನು ಕೊಲ್ಲಲು ಬಹಳಷ್ಟು ದಾರಿಗಳಿವೆ.
ಆದರೆ ನಿಮಗಾಗಿ ಬಲವಾದದ್ದು ಮತ್ತು ಸುಲಭವಾದದ್ದನ್ನು ಹೇಳುವೆ.
ಚುಚ್ಚಿ, ತಿರುಗಿಸಿ, ತೆಗೆಯಿರಿ.
ನನ್ನೆಡೆಗೆ ಬಾ.
ಯಾರು ರಕ್ತ ಚಿಮ್ಮಿಸುತ್ತಾರೋ ನೋಡೋಣ.
ಯಾರಾದರೂ ಮಾಡಿದಲ್ಲಿ ಅವರನ್ನು ಉಪನಾಯಕನನ್ನಾಗಿ…
ನೇಮಿಸುತ್ತೇನೆ.
ಕತ್ತಿಯ ಚಾತುರ್ಯಕ್ಕೆ ಶಕ್ತಿಗಿಂತ ಸಮತೋಲನ ಮುಖ್ಯ.
ನಿನ್ನ ಕಾಲುಗಳಿಂದ ಸೆಣಸಾಡು. ಕೈಗಳಿಂದಲ್ಲ.
ಚೌಕದಲ್ಲಿ ಎಲ್ಫ್ ಸೈನಿಕನೊಂದಿಗೆ ಸೆಣಸಾಡುತ್ತಿದ್ದಾಳೆ.
ಒಂದೇ ಕಡೆ ಬೇರೂರಬೇಡ.
ಜರುಗುತ್ತಿರು.
ಓರ್ಕ್ ಮೇಲೆ ವಿವೇಚನಾರಹಿತ ಶಕ್ತಿ ಪ್ರದರ್ಶಿಸಬೇಡ.
ಅವರ ಕಣ್ತಪ್ಪಿಸುವುದು ಸಾಮಾನ್ಯವಾಗಿ ಸುಲಭವೇ.
ಒಳ್ಳೆಯ ಕೆಲಸ, ಉಪನಾಯಕರೇ.
ಕಮ್ಮಾರನ ಸಹಚರ ಇದನ್ನು ಮಾಡುತ್ತಾನೆ ಎಂದುಕೊಂಡಿರಲಿಲ್ಲ.
ಇದನ್ನು ತಡೆಯಲು ಈಗಲೂ ಕಾಲ ಮಿಂಚಿಲ್ಲ.
ಅಧಿಕಾರ ನಿನ್ನ ಸೋದರಸಂಬಂಧಿ ಬಳಿ ಇದ್ದರೂ ಜನ ನಿನ್ನ ಅನುಯಾಯಿಗಳು.
-ಅವರ ಸಹಾಯದೊಂದಿಗೆ ನೀನು... -ಏನು ಮಾಡಬಹುದು?
ನಿನ್ನ ಪ್ರಭಾವ ಎತ್ತಿಹಿಡಿಯಬಹುದು.
ಕೆಲವೊಮ್ಮೆ ಯುವಕರ ಮೂರ್ಖತನ ಹಿರಿಯರಿಗೆ ಕಣ್ಣೀರು ತರಿಸುತ್ತೆ.
ಯುದ್ಧವನ್ನು ತಡೆಯಲೆತ್ನಿಸುವುದು ಮೂರ್ಖತನವೇ?
ಹರಿವಿಗೆ ವಿರುದ್ಧವಾಗಿ ಈಜುವುದು ಮೂರ್ಖತನ.
ನೋಡು, ಅಲೆಯು ವ್ಯಕ್ತಿಯನ್ನು ಮೇಲೆತ್ತಿ ಮುಳುಗಿಸಬಹುದು,
ಅಥವಾ ಕೆಳಗೆ ಬಿದ್ದು ಅವನನ್ನು ಸಮುದ್ರಕ್ಕೆ ತಳ್ಳಬಹುದು.
ಹರಿವು ಯಾವ ಕಡೆ ತಿರುಗುವುದಂತ ಅರಿಯುವುದೇ ಅದನ್ನು ಗೆಲ್ಲುವ ವಿಧಾನ.
ನಮ್ಮ ಹಿಂದಿನ ರಾಜ ನಮ್ಮನ್ನು ಹಳೆಯ ವಿಧಾನಗಳಿಗೆ
ಎಳೆಯುವುದನ್ನು ನೀವೊಬ್ಬರೇ ತಡೆದಿರಿ.
ಮೀರಿಯೆಲ್ ಮನಸ್ಸನ್ನು ಬದಲಾಯಿಸಲಾಗುವುದಿಲ್ಲವಾ?
ಮೀರಿಯೆಲ್ದೂ ನನ್ನದೂ ಒಂದೇ ಮನಸ್ಸಲ್ಲ ಅನ್ಸುತ್ತಾ?
ಯಾಕಂದರೆ ನನ್ನ ತಂದೆ ಎಲ್ಫಿಂದ ಆದೇಶ ಪಡೆಯುವುದರ ಬದಲು ಪ್ರಾಣವನ್ನಾದರೂ ಬಿಡುತ್ತಾರೆ.
"ಎಲ್ಫಿಂದ ಆದೇಶ"?
ಇದೆಲ್ಲಾ ಮುಗಿದ ಮೇಲೆ ಎಲ್ಫ್ಗಳು ನಮ್ಮಿಂದ ಆದೇಶವನ್ನು ಪಡೆಯುತ್ತಾರೆ.
ಈಗ ನನ್ನ ಸೋದರಸಂಬಂಧಿ ಗಲಾಡ್ರಿಯಲ್ಗಾಗಿ ಬೇಕಾದರೆ ಯುದ್ಧಕ್ಕೆ ಹೋಗಬಹುದು.
ನಾನು ನ್ಯೂಮೆನೊರಿಗಾಗಿ ಯುದ್ಧ ಮಾಡುವೆ.
ಇದು ನ್ಯೂಮೆನೊರಿಗಾಗಿ ಹೇಗಾಗುತ್ತೆ?
ನೀನು ಏನನ್ನೂ ಕಲಿತಿಲ್ಲವಾ?
ಬೇಗ ನಾವು ಮಿಡ್ಲ್ ಅರ್ಥಿನ ಕೆಳಜನರನ್ನು ರಕ್ಷಿಸಿ,
ಅವರನ್ನು ಮೇಲೆತ್ತಿ, ಅವರು ಬಹಳ ಕಾಲದಿಂದ ಕಾಯುತ್ತಿರುವ ರಾಜನನ್ನು ಕೊಡೋಣ.
ಸದಾಕಾಲ ನಮ್ಮ ಋಣದಲ್ಲೇ ಬದುಕುವಂಥ ರಾಜ.
ಈಗ ಅದರಿಂದ ನಮಗೆ ಎಂತಹ ಪ್ರಯೋಜನವಾಗುವುದು ಎಂದು ಆಲೋಚಿಸು.
ಅದಿರುಗಳು, ಕಾಡುಗಳು, ವ್ಯಾಪಾರಗಳು, ಗೌರವ…
ನಾನದನ್ನು ನಿಲ್ಲಿಸಲ್ಲ. ಸಮುದ್ರದಲ್ಲಿರುವ ಉಪ್ಪೆಲ್ಲವನ್ನು ಕೊಟ್ಟರೂ ಸಹ.
ನೀನು ಸಹ ನಿಲ್ಲಿಸಬಾರದು.
ರಾಜ್ಯ!
-ರಾಜ್ಯವು ಅಪಾಯದಲ್ಲಿದೆ. ನಾನು… -ಅಪಾಯವು ಕಳೆದಿದೆ, ಅಪ್ಪ.
ನೀವು ಯಾವಾಗಲೂ ನಂಬಿದ್ದನ್ನೇ ನಾವೀಗ ಮಾಡುತ್ತಿದ್ದೇವೆ.
ಎಲ್ಫ್ಗಳ ಜೊತೆ ನಮ್ಮ ಸಂಬಂಧಗಳನ್ನ ಮರುಜೋಡಿಸುತ್ತಿದ್ದೇವೆ.
ನಾನು ಮಿಡ್ಲ್ ಅರ್ಥಿಗೆ ಹೋಗುತ್ತಿದ್ದೇನೆ.
ಮೀರಿಯೆಲ್?
ಹೇಳಿ, ಅಪ್ಪ.
ನಾನೇ.
ಮಿಡ್ಲ್ ಅರ್ಥಿಗೆ ಹೋಗಬೇಡ.
ಅಲ್ಲಿ ನಿನಗಾಗಿ ಕಾದಿರುವುದು….
ಏನಪ್ಪಾ? ಏನು ಕಾದಿದೆ?
ಕಗ್ಗತ್ತಲು.
ನಂಬ್ತೀಯಾ?
ಎಲ್ಲರೂ ನೀನು ಮಾಡಿದುದರ ಬಗ್ಗೆ ಮಾತಾಡ್ತಿದ್ದಾರೆ.
ಅವರು ಯಾವತ್ತೂ ಹೊರಗಿನವರನ್ನು ಈ ರೀತಿ ಹೊಗಳಿರಲಿಲ್ಲ.
ನಿನಗೆ ಸ್ವಲ್ಪ ಜೇನಿನ ಮೇಣ ತಂದಿದ್ದೀನಿ.
ಆ ಕೈಗೆ ಸ್ವಲ್ಪ ಹಚ್ಚಿಕೊ, ಗಾಯಕ್ಕೆ ಒಳ್ಳೆಯದು.
ಹೇ.
ನಿಲ್ಲು. ದಯವಿಟ್ಟು.
ನಮ್ಮೆರಡು ಮಹಾ ಜನತೆಗಳ ಒಕ್ಕೂಟವು ಸದಾಕಾಲ ಬಾಳಲು,
ಖಜದ್ ಮತ್ತು ನೊಲ್ಡೊರ್.
-ಒಕ್ಕೂಟಕ್ಕಾಗಿ. -ಒಕ್ಕೂಟಕ್ಕಾಗಿ.
ಮದಿರೆ ತಲೆಗೆ ಹತ್ತುವ ಮುನ್ನ,
ಲಾರ್ಡ್ ಡ್ಯುರಿನ್, ನಾನು ನಿಮ್ಮನ್ನು ಪ್ರಶಂಸಿಸಬೇಕು.
ಖಜದ್-ದುಮ್ ಕುಬ್ಜರ ರಾಜ್ಯಗಳಲ್ಲೇ ಅತ್ಯಂತ ಶಾಂತವಾದದ್ದು ಎನಿಸಿಕೊಂಡಿದೆ,
ಆದರೆ ಇತ್ತೀಚಿನ ತಿಂಗಳುಗಳಲ್ಲಿ ನಿಮ್ಮ ಕುಲುಮೆಗಳು
ಆಲೆಯ ಕಣ್ಣುಗಳಷ್ಟೇ ಪ್ರಖರವಾಗಿ ಉರಿಯುತ್ತಿವೆ ಎನ್ನಲಾಗುತ್ತಿದೆ.
ನಿಮ್ಮ ಗಣಿಗಳು ಇನ್ನೂ ಆಳವಾಗುತ್ತಿವೆ.
ಈ ಹೊಸ ಉತ್ಸಾಹಕ್ಕೆ ಕಾರಣವಾದರೂ ಏನು?
ಲಿಂಡೊನ್ ಬಗ್ಗೆ ನಾನಿದನ್ನೇ ಕೇಳಬಹುದು.
ಅವರ ಸೈನಿಕರನ್ನು ಕಳಿಸುತ್ತಾ ನಗರಗಳನ್ನು ವಿಸ್ತರಿಸಿಕೊಳ್ಳುತ್ತಿದ್ದಾರೆ.
ಎಲ್ಫ್ಗಳಿಗೆ ಹಠಾತ್ ಅನ್ನಿಸಿತಲ್ವಾ?
ನೀವುಗಳು ವಾರಗಟ್ಟಲೆ ಯೋಚನೆ ಮಾಡಿದ ಮೇಲೇನೇ ಕಕ್...
ನಾನು ಹೇಳಲಾ...
ನಮ್ಮವರಿಗೆ ಕಾಲ ಜರುಗುವುದು ತುಂಬಾನೇ ನಿಧಾನ.
ಕೆಲವೊಮ್ಮೆ ಎಷ್ಟೋ ವರ್ಷಗಳ ಶ್ರಮ ನಮಗೆ ಕ್ಷಣಿಕವಾಗಿ ಗೋಚರಿಸುತ್ತೆ.
ಹಾಗೆ ಮಾಡಿ ನಮ್ಮ ಅತಿಥಿಗೆ ಅವಮಾನ ಮಾಡುವುದು ನನಗೆ ಇಷ್ಟ ಇಲ್ಲ.
ಒಂದು ಪ್ರಾಮಾಣಿಕವಾದ ಪ್ರಶ್ನೆಯಿಂದ ನಮ್ಮ ದೊಡ್ಡ ಮನಸ್ಸಿನ
ಕುಬ್ಜ ಸ್ನೇಹಿತನಿಗೆ ಅವಮಾನ ಆಗದು ಎಂದು ನನ್ನ ಅನಿಸಿಕೆ.
ನನ್ನಲ್ಲಿ ನಿಮಗೆ ಒಂದು ಪ್ರಾಮಾಣಿಕ ಪ್ರಶ್ನೆಯಿದೆ.
ಈ ಮೇಜನ್ನು ಎಲ್ಲಿಂದ ತರಿಸಿದಿರಿ?
ಯಾಕೆ ಕೇಳ್ತಿದ್ದೀರಿ?
ಈ ಕಲ್ಲು ಒಂದು ನಿಖರವಾದ ಆಳದಲ್ಲಿ ಮಾತ್ರ ಬೆಳೆಯುತ್ತದೆ.
ನಮ್ಮ ಅನುರಣಕರಿಗೆ ಇದರ ಸಂಗ್ರಹ ಪತ್ತೆಯಾಗುವುದೇ ವಿರಳ.
ಪ್ರತಿಯೊಂದನ್ನೂ ಅಮೂಲ್ಯವಾದ ಉಡುಗೊರೆಯೆಂದು ಪರಿಗಣಿಸುತ್ತೇವೆ.
ಇದನ್ನು ಅತ್ಯಂತ ಪವಿತ್ರ ಕಾರ್ಯಗಳಿಗೆ ಮಾತ್ರ ಉಪಯೋಗಿಸುತ್ತೇವೆ.
ಸ್ಮಾರಕಗಳು ಅಥವಾ ಸಮಾಧಿಗಳಲ್ಲಿ,
ನಮ್ಮಲ್ಲಿ ತೀರಿಕೊಂಡವರ ಗೌರವಕ್ಕಾಗಿ.
ದಯವಿಟ್ಟು ನಮ್ಮ ಈ ಅಪಚಾರವನ್ನು ಕ್ಷಮಿಸಿ, ಲಾರ್ಡ್ ಡ್ಯುರಿನ್.
ಇದಕ್ಕೆ ಸರಿಯಾದ ಗೌರವ ಸಿಗಲೆಂದು ನಿಮ್ಮ ಜೊತೆಗೇ ಇದನ್ನು ಕಳಿಸುತ್ತೇವೆ.
ಎಲ್ಫ್ಗಳಲ್ಲಿ ಇನ್ನೂ ಮರ್ಯಾದೆ ಉಳಿದುಕೊಂಡಿರುವುದು ನೋಡೋಕೆ ಖುಷಿಯಾಗುತ್ತೆ.
ನಿಮ್ಮ ಕೃಪೆ.
ನಮ್ಮೆರಡು ಜನತೆಗಳ ಒಕ್ಕೂಟಕ್ಕಾಗಿ.
ಒಕ್ಕೂಟಕ್ಕಾಗಿ.
ಕುಬ್ಜರ ಪರವಾಗಿ ನಿಮ್ಮ ನಿಯತ್ತು ಪ್ರಶಂಸನೀಯ.
ಮಿತ್ರನ ಪರವಾಗಿ ನಿಯತ್ತಾಗಿ ಇರಲೇಬೇಕು.
ಅವರು ಯಾವುದೇ ಜನಾಂಗದವರಾದರೂ.
ನಿನ್ನ ರಾಜನಿಗೆ ಸುಳ್ಳು ಹೇಳಿದ್ದನ್ನ ಇದು ಸಮರ್ಥಿಸುವುದಾ?
ಮೇಲರಸರೇ, ನನಗೇನೋ ನೀವೇ ಸುಳ್ಳು ಹೇಳುತ್ತಿದ್ದೀರಿ ಅನಿಸುತ್ತೆ.
ಖಜದ್-ಡೂಮಿಗೆ ಸ್ನೇಹದ ಪ್ರಸ್ತಾವನೆಯನ್ನು ಹೊತ್ತೇ ನಾನು ಹೋಗಿದ್ದೆ, ಆದರೆ ನಿಜವಾಗಿ,
ನೀವೇನೋ ಮೂರ್ತವಾದದ್ದನ್ನು ನಿರೀಕ್ಷಿಸುತ್ತಿದ್ದಿರಿ, ಅಲ್ಲವೇ?
ಹಿತಾಗ್ಲಿರ್ ಬೇರುಗಳ ಹಾಡಿನ ಪರಿಚಯ ನಿನಗಿದೆಯಾ?
ದಯವಿಟ್ಟು ನನಗಾಗಿ ನೆನಪಿಸಿಕೋ.
ಎಷ್ಟೋ ಜನ ಅನುಮಾನ ವ್ಯಕ್ತಪಡಿಸುವ ಒಂದು ಅಸ್ಪಷ್ಟ ದಂತಕತೆ.
ನೆನಪಿಸಿಕೋ, ಎಲ್ರೊಂಡ್ ಪೆರೆದೆಲ್.
ಅದು ಯುದ್ಧದ ಬಗ್ಗೆ ಹೇಳುತ್ತೆ,
ಮಿಸ್ಟಿ ಮೌಂಟೈನ್ಸಿನ ಶಿಖರಗಳ ಮೇಲೆ ನಡೆದಂಥದ್ದು.
ಗೌರವಕ್ಕಾಗಿ ಅಲ್ಲ, ಕರ್ತವ್ಯಕ್ಕಾಗಿ ಅಲ್ಲ. ಮರದ ಕುರಿತಾಗಿ.
ಅದರೊಳಗಡೆ ಕಡೆಯ ಸಿಲ್ಮರಿಲ್ಸ್ ಅವಿತುಕೊಂಡಿದ್ದರು ಎಂಬುದು ಕೆಲವರ ನಂಬಿಕೆ.
ಒಂದು ಬದಿಯಲ್ಲಿ ಒಬ್ಬ ಎಲ್ವೆನ್ ವೀರ ಸೆಣೆಸುತ್ತಿದ್ದನು,
ಅವನ ಹೃದಯ ಮಾನ್ವೇಯಷ್ಟೇ ಪರಿಶುದ್ಧ,
ಆ ಮರವನ್ನು ಕಾಪಾಡಲು ತನ್ನೆಲ್ಲಾ ಬೆಳಕನ್ನು ಚೆಲ್ಲಿದನು.
ಇನ್ನೊಂದು ಬದಿಯಲ್ಲಿ ಮಾರ್ಗೊಥಿನ ಬಾಲ್ರೊಗ್
ಆ ಮರವನ್ನು ನಾಶ ಮಾಡಲು ತನ್ನೆಲ್ಲಾ ದ್ವೇಷವನ್ನು ಅದರೆಡೆಗೆ ಹರಿಸಿದನು.
ಅವರ ಕದನ ಮುಗಿಯದಿರಲು ಸಿಡಿಲು ಮರವನ್ನು ಬಡಿಯಿತು...
ಅವರ ಕದನದ ಮುಂದುವರಿಕೆಯಿಂದ ಒಂದು ಶಕ್ತಿ...
ಒಳ್ಳೆಯತನದಷ್ಟೇ ಪರಿಶುದ್ಧ ಮತ್ತು ಹಗುರವಾದ ಶಕ್ತಿ.
ದುಷ್ಟತನದಷ್ಟೇ ಬಲಿಷ್ಠ ಮತ್ತು ಬಗ್ಗದ್ದು.
ಬೆಟ್ಟದ ಆಳಗಳೊಳಗೆ ಬೇರುಗಳ ಮೂಲಕ ಹರಿದುಹೋಗಿ,
ಈಗಾಗಲೇ ಶತಮಾನಗಳ ಕಾಲ ಕಾಯುತ್ತಿದೆ ಎನ್ನುತ್ತಾರೆ.
ಡ್ಯುರಿನ್ ನಿಜ ಹೇಳಿದ.
ಇದನ್ನು ಪತ್ತೆಮಾಡಿದ್ದು ಕುಬ್ಜರೇ ಎಂದು ಒಪ್ತೀಯಾ?
ಕಳೆದುಹೋದ ಸಿಲ್ಮರಿಲ್ಲಿನ ಬೆಳಕನ್ನು ಹಿಡಿದಿಟ್ಟುಕೊಂಡಿರುವ ಅದಿರು.
ಇದನ್ನಷ್ಟೇ ಒಪ್ಪಬಲ್ಲೆ.
ತಮ್ಮ ರಹಸ್ಯಗಳ ಬಯಲುಮಾಡೆನೆಂದು ಡ್ಯುರಿನ್ಗೆ ಮಾತುಕೊಟ್ಟಿದ್ದೆ.
ಅವರ ಜನರ ಬಳಿ ನಿನ್ನ ಮಾತು ಉಳಿಸಿಕೊಳ್ಳೋದರಿಂದ
ನಿನಗೆ ಕೇಡು ಖಚಿತ ಅಂತಾದರೆ?
ಗಲಾಡ್ರಿಯಲ್ ಹಿಂತಿರುಗುವ ಮುನ್ನ ನಾವಿದನ್ನು ಮೊದಲು ಗಮನಿಸಿದೆವು.
ಆಕೆಯನ್ನು ದೂರ ಕಳುಹಿಸಿ,
ಯುದ್ಧದ ಕೊನೆಯ ಕುರುಹುಗಳಿಗೆ ಅಂತ್ಯ ಹಾಡಿ,
ವಿನಾಶವನ್ನು ನಿಲ್ಲಿಸಬಹುದು ಎಂದುಕೊಂಡೆವು.
ಆದರೆ ನಾವೆಷ್ಟೇ ಶ್ರಮವಹಿಸಿದರೂ,
ನಮ್ಮ ಅವನತಿ ಇನ್ನೂ ವೇಗವಾಗಾಗುತ್ತಿದೆ.
ಈ ಮರಕ್ಕೆ ಅಂಟಿರುವ ರೋಗ ಅದರ ಆಂತರಿಕ ನೈಜತೆಯ
ಬಾಹ್ಯ ಸ್ವರೂಪವಷ್ಟೇ.
ಅಂದರೆ ಎಲ್ದಾರಿನ ಬೆಳಕು,
ನಮ್ಮ ಬೆಳಕು, ಕ್ಷೀಣಿಸುತ್ತಿದೆ.
ಇದರ ಬಗ್ಗೆ ಬೇರೆ ಯಾರಿಗೆ ಗೊತ್ತು?
ಅತ್ಯಂತ ಕಡಿಮೆ ಮಂದಿಗೆ.
ಕೊನೆಯದಾಗಿ ಮತ್ತೊಮ್ಮೆ ಕೇಳುವೆ,
ಕುಬ್ಜರು ಅದಿರನ್ನು ಪತ್ತೆಮಾಡಿದರಾ ಇಲ್ಲವಾ?
ನಾನು ಡ್ಯುರಿನ್ಗೆ ಪ್ರಮಾಣ ಮಾಡಿದ್ದೇನೆ.
ಕೆಲವರಿಗೆ ಅದು ಈಗ ಮುಖ್ಯವಲ್ಲದಿರಬಹುದು.
ನನ್ನ ನಂಬಿಕೆಯ ಪ್ರಕಾರ,
ಇಂಥ ವಿಷಯಗಳೇ ನಮ್ಮ ನಡುವಿನ ಬಂಧಗಳಿಗೆ ಅರ್ಥವನ್ನು ಕೊಡುವುದು.
ಕೇವಲ ವಿಶ್ವಾಸಕ್ಕಾಗಿ ಅದನ್ನು ನಾನು ಕಳೆದುಕೊಳ್ಳಲು ಇಚ್ಛಿಸುವುದಿಲ್ಲ.
ವಿಶ್ವಾಸ ಎಂದಿಗೂ ಕೇವಲವಲ್ಲ, ಎಲ್ರೊಂಡ್...
ಅದು ಕಡಿಮೆ ಇದ್ದಾಗಲೂ ಸಹ.
ಮಿಕ್ಕೆಲ್ಲಾ ಇಂದ್ರಿಯಗಳೂ ಮಲಗಿದಾಗ,
ವಿಶ್ವಾಸದ ಕಣ್ಣೇ ಮೊದಲು ತೆರೆಯೋದು, ಕೊನೆಯಲ್ಲಿ ಮುಚ್ಚೋದು.
ಎಲ್ಫ್ಗಳು ಈಗ ಮಿಡ್ಲ್ ಅರ್ಥನ್ನು ಪರಿತ್ಯಜಿಸಿದರೆ,
ಕಗ್ಗತ್ತಲೆಯ ಸೇನೆಗಳು ಭೂಮಿಯ ಮೇಲೆಲ್ಲಾ ಮೆರವಣಿಗೆ ಮಾಡುತ್ತವೆ.
ಇದು ಕೊನೆಯಾಗುವುದು,
ಕೇವಲ ನಮ್ಮ ಜನರಿಗಷ್ಟೇ ಅಲ್ಲ, ಎಲ್ಲ ಜನರಿಗೂ.
ಇದನ್ನು ತಡೆಯುವ ಒಂದು ವಿಶ್ವಾಸ ನಿನ್ನ ಪ್ರಮಾಣವಚನವನ್ನು
ಮರುಪರಿಶೀಲಿಸಲು ಬಿಡಲಾರದು ಎಂದರೆ,
ನೀನು ಮತ್ತೊಂದನ್ನು ಹುಡುಕಿಕೊಳ್ಳಬೇಕಷ್ಟೇ.
ಅಮೃತಹಸ್ತಗಳ ಭೂಮಿ ಯಾವುದದು
ಸಂಡರಿಂಗ್ ಸಮುದ್ರದಿಂದ ಎದ್ದದ್ದು?
ವರಗಳ ಬೀಡು, ತಾರೆಯ ನಾಡು
ಬೆಳಗುವುದೇ ಎಂದೆಂದಿಗೂ?
ಅದುವೇ ನ್ಯೂಮೆನೊರ್ ನಮ್ಮ ನ್ಯೂಮೆನೊರ್
ದಿವ್ಯತೆಯಿರುವ ಭವ್ಯ ದ್ವೀಪವಿದು...
ಇದು ಅಪಾಯಕಾರಿಯಲ್ಲ ಅಂತ ಹೇಳಿದೆನಲ್ಲ.
ನಾನು ದೋಣಿಯಿಂದ ಕೆಳಗಿಳಿಯುವುದರೊಳಗೆ ಮುಗಿದುಹೋಗಿರುತ್ತದೆ.
ನಮ್ಮಪ್ಪನಿಗೆ ಮಾತ್ರ ಹೇಳಬೇಡ.
ತನ್ನ ಭಾವಿ ಅಳಿಯ ಯುದ್ಧವೀರ ಅಂತ ಸಿಕ್ಕಿದವರ ಕಿವಿಯಲ್ಲೆಲ್ಲ ಊದಲು ಶುರುಮಾಡುತ್ತಾರೆ.
ಹಾಡು! ಬಾ, ಹಾಡು.
ನಿನಗೆ ಪದಗಳು ನೆನಪಿದೆಯಲ್ಲವೇ?
ನೀನು ರಾತ್ರಿಯೆಲ್ಲಾ ಅದನ್ನೇ ಅರಚುವುದನ್ನು ಕೇಳಿದ ಮೇಲೆ ನಾನು ಹೇಗೆ ಮರೆಯಲಿ?
ಬಹುಶಃ ಇಸಿಲ್ದೂರ್ ಕೂಡ ನಿಮ್ಮ ಜೊತೆ ಹಾಡ್ತಾನೇನೋ.
ತುಂಬಾ ಆಸಕ್ತಿಕರವಾಗಿರುತ್ತೆ.
ನಮ್ಮ ಮಹಾನಾಡು ಸದಾ ನಿಂತಿರಲಿ ನಮ್ಮ ಖಡ್ಗಗಳು ಸಾವನ್ನೇ ಗೆಲ್ಲಲಿ
-ಬೇಡ ಅಂತೀನಿ. -ನಾನಿನ್ನೂ ಏನನ್ನೂ ಹೇಳಿಲ್ಲ.
ನಿನ್ನ 15 ವರ್ಷದಿಂದ ಬಲ್ಲೆ.
ನೀನೇನು ಹೇಳೋಕೆ ಬಂದಿದ್ದೀಯಾ ಅಂತ ನನಗೆ ಗೊತ್ತಿಲ್ವಾ?
-ಅದು 16, ಆದರೆ ನಾನು ಹೇಳೋದು... -ಒಂಟಮೋ.
ಸರಿ. ನಾನೇನು ಹೇಳೋಕೆ ಬಂದಿದ್ದೀನಿ?
ಒಂದು ಸುದೀರ್ಘವಾದ ಕ್ಷಮೆಯಾಚನೆ, ಒಂಟಮೋ ಏನೋ ತಕ್ಷಣ
ಒಪ್ಪಿಕೊಂಡುಬಿಡಬಹುದು, ಆದರೆ ನಾನು ಒಪ್ಪುತ್ತಿರಲಿಲ್ಲ.
ಅದು ಯಾಕಂತ ಗೊತ್ತಾ?
ಈಗ ನನಗೆ ಬಡ್ತಿ ಸಿಕ್ಕಿರುವುದರಿಂದ ನಿನ್ನನ್ನು ಕೂಡ ದಂಡಯಾತ್ರೆಗೆ ಸೇರಿಸಿಕೊಳ್ಳಲು
ನನ್ನ ಬಳಿ ಕ್ಷಮೆಯಾಚಿಸುತ್ತಿದ್ದೀಯ.
-ಸೇರಿಸಿಕೊಳ್ತೀಯಾ? -ಸರಿ.
ನಾನು ತಕ್ಷಣ ಒಪ್ಪಿಕೊಳ್ಳುತ್ತಿರಲಿಲ್ಲ ಎಂದಷ್ಟೇ ಹೇಳಬಲ್ಲೆ.
-ಕೊನೆಗೂ ಕ್ಷಮೆ ಕೇಳಿದೆ. -ಅವ ಕೇಳಲಿಲ್ಲ.
ನಾನು ಕೇಳಿದೆ!
ಬೇಕಾದ್ರೆ ಮತ್ತೊಮ್ಮೆ ಕೇಳ್ತೀನಿ. ಜಗಳ ಶುರು ಮಾಡಿದ್ದಕ್ಕೆ ಕ್ಷಮಿಸು.
ನನ್ನನ್ನೂ ಸೇರಿಸಿಕೊಳ್ಳಿ.
ಇಲ್ಲ.
ಇದನ್ನು ಸರಿಪಡಿಸಲು ನಾನೇನು ಮಾಡಬೇಕು?
ಸರಿ, ನಿನಗೊಂದು ಮುಕ್ತ ಅವಕಾಶ.
ದವಡೆಗೋ, ಹೊಟ್ಟೆಗೋ, ನಿನ್ನಿಷ್ಟ. ಒಂದು ಏಟು.
ಮೂರು.
ಎರಡು.
ಏನಂದ್ರೆ...
ಮೂರು ಹೊಡೆದ ಹಾಗಿತ್ತು.
ಮತ್ತೆ, ನನ್ನನ್ನು ಕೂಡ ಹಡಗಿಗೆ ಕರೆದುಕೊಳ್ತೀಯ?
ಇಸಿಲ್ದೂರ್, ನೀನು ನನ್ನ ಹಳೆಯ ಸ್ನೇಹಿತ.
ನಿಜ ಹೇಳಬೇಕೆಂದರೆ ನೀನೇ ನನ್ನ ಆಪ್ತಮಿತ್ರನೂ ಸಹ, ಆದರೆ…
-ಏನು? -ಒಂಟಮೋ, ದಯವಿಟ್ಟು.
ಪ್ರಾಮಾಣಿಕವಾಗಿ ಹೇಳಬೇಕೆಂದರೆ, ಮುಂದೆ ನೀನು
ಬಿಡಬಹುದಾದ ಕೆಲಸಕ್ಕೆ ನಿನ್ನ ನೇಮಿಸಿ ನನ್ನ ಹೆಸರು ಕೆಡಿಸಿಕೊಳ್ಳಲಾರೆ.
ಈ ಸಲ ಹಾಗಾಗಲ್ಲ.
ಮುಂದೆ ಒಂದು ದಿನ ಹಾಗೇ ಆಗಲಿ.
ಮುಂದೊಂದು ದಿನ, ನೀನು ಏನೇ ಆದರೂ ತ್ಯಾಗ ಮಾಡಲು
ಸಿದ್ಧವಾಗುವಂಥದ್ದು ನಿನಗೆ ಸಿಗಲೆಂದು ಆಶಿಸುತ್ತೇನೆ.
ಬೆರೆಕ್ನ ನಿನಗಾಗಿ ನೋಡಿಕೊಳ್ತೀನಿ. ಆಣೆ.
ಬೆರೆಕ್ ಕೂಡ ಬರ್ತಾನಾ?
ಕುದುರೆಲಾಯದವ ಅದನ್ನ ಕರ್ಕೊಂಡಿದ್ದಾನೆ.
ಕ್ಷಮಿಸು, ಇಸಿಲ್. ಸಮುದ್ರ ಯಾವತ್ತಿಗೂ ಸರಿಯೇ.
ಎತ್ತಿಡುತ್ತಾ ಇದ್ದೀಯಾ ಏನು?
ದೋಣಿಯನ್ನು ಸುಡಲಿದ್ದೀಯಾ?
ಇಲ್ಲಿಂದ ಈಗಲೇ ಹೊರಡು. ನಾನು ನಿನ್ನನ್ನು ನೋಡಿದ್ದು ಯಾರಿಗೂ ಹೇಳಲ್ಲ.
-ದೀಪವನ್ನು ನನಗೆ ಕೊಡು. -ಬೇಡ.
ಕೊಡು ಅದನ್ನ!
ಎಲ್ಲರೂ ಕೈಜೋಡಿಸಿ. ಬೇಗ!
ಅವರನ್ನು ಹೊರತನ್ನಿ. ಬೇಗ.
ಅವರನ್ನು ಹೊರತನ್ನಿ! ಇಸಿಲ್ದೂರ್?
ಇಸಿಲ್ದೂರ್?
ಏನಾಯ್ತು?
ಅವನು ಮೀನುಗಾರಿಕೆಯ ದೋಣಿಯಲ್ಲಿದ್ದ. ಯಾವುದೋ ಪೀಪಾಯಿ ಸಿಡಿದಿರಬೇಕು.
ಪೀಪಾಯಿಯಾ?
ಅವನು ನನ್ನ ಪ್ರಾಣ ಉಳಿಸಿದ.
ಅವನು ಸುಮ್ಮನೆ ಹೋಗಬಹುದಿತ್ತು, ಆದರೆ ನನ್ನ ಜೀವ ಉಳಿಸಿದ.
ನಾಯಕರೇ!
ಒಬ್ಬ ಡಕಾಯಿತ ಇಲ್ಲಿ ಬಂದಿರಬಹುದು ಎಂದು ನಮಗೆ ಅನುಮಾನ ಬಂದಿದೆ,
ಆದರೆ ಅವನ ಗುರುತನ್ನ ಪತ್ತೆಹಚ್ಚಬೇಕಷ್ಟೇ.
ಮಿಕ್ಕ ಹಡಗುಗಳನ್ನು ನಾವು ಕಳೆದುಕೊಳ್ಳಲಿಲ್ಲ ಅನ್ನುವುದೇ ಪುಣ್ಯ.
ಇದು ನಿಮ್ಮ ಅನುಮಾನಗಳನ್ನು ಗರಿಗೆದರಿಸುವ ಪ್ರಯತ್ನವಷ್ಟೇ, ರಾಣಿ ರೀಜೆಂಟ್.
-ಹಾಗಾಗಲು ಬಿಡಬೇಡಿ. -ಎಲ್ಫಿನ ಈ ಮಾತನ್ನು ನಾನು ಒಪ್ಪಲ್ಲ.
ನಾವು ಆತುರದಲ್ಲಿ ವರ್ತಿಸಿದೆವೇನೋ.
ರಾಜ್ಯವನ್ನು ಮುನ್ನಡೆಸಬೇಕು. ಎಳೆದೊಯ್ಯಬಾರದು.
ನಿಮ್ಮ ಕಾರ್ಯಕ್ಕೆ ಹೆಚ್ಚಿನ ಸಹಮತ
ಸಿಗುವವರೆಗೂ ನಾವು ಈ ಯಾತ್ರೆಯನ್ನು ಮುಂದೂಡುವುದು ಉತ್ತಮ.
ನಮ್ಮ ಶತ್ರು ದಿನದಿನವೂ ಬಲಿಷ್ಠನಾಗುತ್ತಿದ್ದಾನೆ. ನಾವು ಹಿಂಜರಿಯುವ ಪ್ರತಿ ಗಂಟೆಗೂ.
ಈ ದಾರಿಯನ್ನೇಕೆ ಆಯ್ದಿರಿ ಎಂದು ನೆನೆಸಿಕೊಳ್ಳಿ. ನಂಬಿಕೆಯ ನೆನೆಸಿಕೊಳ್ಳಿ.
ನಾನು ಮರೆತಿರುವೆ ಅಂದುಕೊಂಡೆಯಾ?
ನಮ್ಮಲ್ಲಿನ್ನೂ ಮೂರು ಹಡಗುಗಳಿವೆ. ಜೊತೆಗೆ ನಿಮ್ಮ ತಂದೆಯವರ ಆಶೀರ್ವಾದ.
ಮತ್ತೆ ಲಾರ್ಡ್ ಹಲ್ಬ್ರ್ಯಾಂಡ್?
ನಾವು ಹೊರಡಲು ಕಾಯುತ್ತಿದ್ದಾರೆ.
ಖಂಡಿತ ಕಾಯ್ತಿರ್ತಾರೆ.
ಸೀ ಗಾರ್ಡಿಗೆ ನಿಲ್ಲಲು ಹೇಳಲಾ?
ಈ ಸಭೆ ಮುಂಜಾನೆಯೇ ಸೇರಿ ಇದರ ಬಗ್ಗೆ ಕೊನೆಯ ನಿರ್ಧಾರ ತೆಗೆದುಕೊಳ್ಳಲಿದೆ.
ಲಾರ್ಡ್ ಹಲ್ಬ್ರ್ಯಾಂಡ್ ಬರುವಂತೆ ನೋಡಿಕೊಳ್ಳಿ.
ಇಲ್ಲಿಯವರೆಗೂ ಏನನ್ನು ಅರ್ಥಮಾಡಿಕೊಂಡೆ?
ಎಲ್ರೊಂಡ್, ನನ್ನನ್ನು ಕ್ಷಮಿಸು.
ನಿಮ್ಮನ್ನು ಕ್ಷಮಿಸುವುದಾ?
ನಾನು ನಿನಗೆ ಮುಂಚೆಯೇ ಹೇಳದಿದ್ದುದಕ್ಕೆ.
ನಿಮಗೆ ಗೊತ್ತಿತ್ತು.
ಆರಂಭದಿಂದಲೇ ನಿನ್ನನ್ನು ವಿಶ್ವಾಸಕ್ಕೆ ತೆಗೆದುಕೊಳ್ಳುವಂತೆ ಬೇಡಿಕೊಂಡೆ.
ಆದರೆ ಮೇಲರಸರು ಒಪ್ಪಲೇ ಇಲ್ಲ.
ಮತ್ತು ಈ ಮಿಥ್ರಿಲ್...
ಇದರಿಂದಷ್ಟೇ ನಮ್ಮ ವಿಮೋಚನೆಯಾ?
ಎಲ್ರೊಂಡ್, ನಾನಿದನ್ನು ಪ್ರತಿ ಸಂಕಷ್ಟದಲ್ಲೂ ಪರೀಕ್ಷಿಸಿದ್ದೇನೆ.
ಯಾವುದರಿಂದಲೂ ಇದರ ಬೆಳಕು ಆರದು.
ಇದನ್ನು ಆದಷ್ಟು ಬೇಗ ಹೆಚ್ಚಿನ ಪ್ರಮಾಣದಲ್ಲಿ ಶೇಖರಿಸಿಟ್ಟುಕೊಂಡರೆ,
ಪ್ರತಿಯೊಬ್ಬ ಎಲ್ಫಿಗೂ ಸಾಕಾಗುವಷ್ಟು ವಲಾರಿನ ಬೆಳಕು ಸಿಗುವುದೆಂದು ನಮ್ಮ ನಂಬಿಕೆ...
ಸರಿ, ಮತ್ತೆ.
ಹೌದು. ಅದು ಹಾಗೇ ಇರಬಹುದು.
ನನ್ನನ್ನು ಕ್ಷಮಿಸು.
ಮೇಲರಸರು ನನಗೆ ಮೋಸ ಮಾಡಿದ್ದಕ್ಕಾ?
ಅಥವಾ ನಾನು ಮಾತು ಮುರಿಯದಿದ್ದರೆ ನಮ್ಮ ಜನರ ಗತಿ ಮುಗಿಯುವುದೆಂದಾ?
ಮಿತ್ರನಿಗೆ ದ್ರೋಹ ಬಗೆಯಬೇಕಾ?
ನಿನ್ನ ತಂದೆ ಆ ರಾತ್ರಿ ಯಾತ್ರೆಗೆ ಹೊರಟಾಗ ನಾನಲ್ಲಿದ್ದೆ, ಎಲ್ರೊಂಡ್.
ಯುದ್ಧದಲ್ಲಿ ನಮ್ಮ ನೆರವಿಗೆ ಬರಲು ದೇವತೆಗಳನ್ನೇ ಒಪ್ಪಿಸಬಹುದು ಎಂದು ನಂಬಿದ್ದ
ಒಬ್ಬ ಸಾಮಾನ್ಯ ಮನುಷ್ಯ.
ನಿನ್ನ ತಾಯಿ ಆತನನ್ನು ಹೋಗಬೇಡವೆಂದು ಬೇಡಿಕೊಳ್ಳುತ್ತಾ,
ಯಾಕೆ, ಆತನೇ ಯಾಕೆಂದು ಕೇಳಿಕೊಳ್ಳುವುದನ್ನು ನಾನು ಕೇಳಿಸಿಕೊಂಡೆ.
ಆಗ ಆತ ಏನು ಹೇಳಿದರು ಗೊತ್ತಾ?
ಯಾಕಂದ್ರೆ ಅದು ಸಾಧ್ಯವಿದ್ದದ್ದು ಅವನೊಬ್ಬನಿಂದಷ್ಟೇ.
ನಾನು ನಿನ್ನನ್ನು ಬಳಸಿಕೊಂಡಿದ್ದು ತಪ್ಪೇ.
ಅದಕ್ಕಾಗಿ ನನ್ನನ್ನು ಕ್ಷಮಿಸು.
ನಾಳೆ, ರಾಣಿ ನಿನ್ನನ್ನು ಸಭೆಗೆ ಕರೆಯಲಿದ್ದಾರೆ.
ಆ ಸಭೆಯಲ್ಲಿ ನಿನ್ನ ಧ್ವನಿಯೇ ಈ ಕಾರ್ಯ ನಿಲ್ಲುತ್ತೋ ಬೀಳುತ್ತೋ ಎಂಬುದನ್ನ ನಿರ್ಧರಿಸಲಿದೆ.
-ಸಹಾಯ ಮಾಡು. -ಈಗಾಗಲೇ ಬೇಕಾದಷ್ಟು ಸಹಾಯ ಮಾಡಿದ್ದೇನೆ.
ಹಾಗಿದ್ರೆ ನಿನಗೆ ನೀನೇ ನೆರವಾಗು.
ನನ್ನ ಜೊತೆ ಜಗಳವಾಡುವುದ ಬಿಟ್ಟು ಅವರನ್ನೆದುರಿಸಲು ಜೊತೆಯಾಗು.
ಬಹಳ ಇತ್ತೀಚೆಗಷ್ಟೇ ನನ್ನಂಥ ಜನರು ಅವರೊಟ್ಟಿಗೆ ಕಾದಾಡುತ್ತಿದ್ದರು.
ನಿನ್ನಂಥ ಜನರು. ನೀನಲ್ಲವಲ್ಲ.
ತಪ್ಪು ಹೇಳಿದ್ದೀಯ.
ಆ ತೆಪ್ಪದ ಮೇಲೆ ಏರುವುದಕ್ಕೂ ಮುನ್ನ ನಾನೇನು ಮಾಡಿದೆ ಅಂತ ನಿನಗೆ ಗೊತ್ತಿಲ್ಲ.
ನಾ ಹೇಗೆ ಬದುಕುಳಿದೆ ನಿನಗ್ಗೊತ್ತಿಲ್ಲ.
ನಾವು ಹೇಗೆ ಬದುಕುಳಿದೆವು ಅಂತ.
ಈ ಜನರಿಗೆ ಅದು ಗೊತ್ತಾದಾಗ ನನ್ನನ್ನು ಹೊರಗಟ್ಟುತ್ತಾರೆ.
ನೀನೂ ಸಹ.
ಕೆಲವೊಮ್ಮೆ ಬೆಳಕನ್ನು ಹುಡುಕಲು ಮೊದಲು ಕತ್ತಲನ್ನು ಮುಟ್ಟಬೇಕು.
ಕತ್ತಲಿನ ಬಗ್ಗೆ ನಿನಗೇನು ಗೊತ್ತು?
ಯಾರ ಕತ್ತಿ ಅದು, ಗಲಾಡ್ರಿಯಲ್?
ನೀನು ಯಾರನ್ನು ಕಳೆದುಕೊಂಡೆ?
ನನ್ನ ಅಣ್ಣನನ್ನ.
ಅವನಿಗೆ ಏನಾಯಿತು?
ಅವನನ್ನು ಕೊಂದರು.
ಕಗ್ಗತ್ತಲು, ನಿರಾಶಾವಾದ ತುಂಬಿದ ಸ್ಥಳದಲ್ಲಿ.
ಸೌರೊನಿನ ಸೇವಕರು. ಇಷ್ಟು ಹೇಳಿದ್ರೆ ಸಾಕಾ ನಿನಗೆ?
ಹಾಗಿದ್ದರೆ ಇದು ಪ್ರತೀಕಾರವೇ?
ಉಪ್ಪುನೀರು ಕುಡಿದರೆ ದಾಹ ನೀಗದು.
ಮತ್ತಿನ್ನೇನು? ಯಾಕೆ ಯುದ್ಧ ಮಾಡಬೇಕೆಂತಿದ್ದೀಯಾ?
ನಾನು ಮತ್ತೆಂದೂ ಕಾಲಿಡಲು ಬಯಸದ ಜಾಗಕ್ಕೆ ಮತ್ತೆ ಹೋಗಲು ಹೇಳುತ್ತಿದ್ದೀಯ.
ಕನಿಷ್ಠ ಪಕ್ಷ ಯಾಕೆ ಅಂತ ಆದ್ರೂ ಹೇಳ್ತೀಯಾ?
ಯಾಕೆ ಕಾದಾಡುತ್ತಿರುವೆ?
ಯಾಕಂದ್ರೆ ನನಗೆ ನಿಲ್ಲಿಸಲಾಗದು.
ನಾನು ಮುನ್ನಡೆಸಿದ ಪಡೆ ನನ್ನ ವಿರೋಧಿಸಿತು.
ನನ್ನನ್ನು ಬಹಿಷ್ಕರಿಸಲು ನನ್ನ ಆಪ್ತಮಿತ್ರನೇ ರಾಜನ ಜೊತೆ ಪಿತೂರಿ ನಡೆಸಿದನು.
ಪ್ರತಿಯೊಬ್ಬರೂ ಅವರಂತೆಯೇ ನಡೆದುಕೊಂಡರು...
ಯಾಕಂದ್ರೆ ನಾನು ಎದುರಿಸುತ್ತಿದ್ದ ದುಷ್ಟಶಕ್ತಿಗೂ ನನಗೂ ಮಧ್ಯೆ...
ಯಾವುದೇ ವ್ಯತ್ಯಾಸ ಅವರಿಗೆ ಕಾಣ್ತಿರಲಿಲ್ಲ.
ಕ್ಷಮಿಸು.
ನಿನ್ನ ಅಣ್ಣನಿಗಾಗಿ.
ಪ್ರತಿಯೊಂದಕ್ಕೂ.
ನನ್ನನ್ನು ಕ್ಷಮಿಸು.
ನನ್ನ ನೋವು ಕಳೆಯುವುದು ನಿನ್ನಿಂದ ಸಾಧ್ಯವಿಲ್ಲ.
ಕೇವಲ ಸುತ್ತಿಗೆ ಮತ್ತು ಉಳಿಯಿಂದ ನಿನ್ನದೂ ತೀರದು.
ನಿನಗಿಲ್ಲಿ ಯಾವುದೇ ಶಾಂತಿ ಲಭಿಸದು.
ನನಗೂ ಅಷ್ಟೇ.
ಸಮುದ್ರದ ಆಚೆಗೆ ಇರುವುದನ್ನು ಬಿಟ್ಟು
ಬೇರೆ ಯಾವುದರಿಂದಲೂ ಚಿರಶಾಂತಿ ದೊರಕದು.
ನನ್ನದನ್ನು ಗಳಿಸಲು ನಾನು ಶತಮಾನಗಳ ಕಾಲ ಹೋರಾಡಿದ್ದೇನೆ.
ನಿನ್ನದನ್ನು ಈ ರೀತಿ ಗಳಿಸಬಹುದು.
ಈ ದಿನಕ್ಕಾಗಿ ಬಹಳ ಕಾಲ ಎದುರು ನೋಡಿರುವೆ.
ಕೊನೆಗೂ ನಿಮ್ಮವರು ಹಿಂತಿರುಗುವ ದಿನ,
ನಮ್ಮನ್ನು ಈ ಗಲೀಜು, ಕೊಳಕಿಂದ ಮೇಲೆತ್ತಿ
ನಿಮ್ಮ ಪಕ್ಕದಲ್ಲಿ ಸೂಕ್ತ ಸ್ಥಾನ ಗಳಿಸಿಕೊಳ್ಳುವುದಕ್ಕಾಗಿ.
ನನ್ನ ಕೊನೆಯಾಗದ ಸೇವೆಯನ್ನು ನಿಮಗೆ ಅರ್ಪಿಸುತ್ತೇನೆ.
ನನ್ನ ನಿಷ್ಠೆಯನ್ನು ಸೌರೊನಿಗೆ ಮುಡಿಪಾಗಿಡುತ್ತೇನೆ.
ನೀವೇ ಸೌರೊನ್, ಅಲ್ಲವೇ?
ಹೇ... ತಡಿ...
ಹಾಗಿದ್ದಲ್ಲಿ ಸೇವೆ ಸಲ್ಲಿಸುವೆ. ನೀವು ಯಾರೇ ಆದರೂ.
ರಕ್ತದಿಂದಷ್ಟೇ ಬಂಧ ಸಾಧ್ಯ.
ವಾಲ್ಡ್ರೆಗ್?
ವಾಲ್ಡ್ರೆಗ್...
ವಾಲ್ಡ್ರೆಗ್, ಬೇಡ.
ಬೇಡ...
ಬೇಡ!
ಮುಂದಿನ ಸಲ ಗುರಿಯ ಮೇಲಕ್ಕಿರಿಸು.
ತಂತಿಯ ಬಗ್ಗೆ ಭಯಪಡಬೇಡ.
ನನಗೆ ಯಾಕೆ ಹೇಳಿಕೊಡುತ್ತಿದ್ದೀಯಾ?
ಯಾಕಂದ್ರೆ ನನ್ನನ್ನು ಇಲ್ಲಿ ನಿಲ್ಲಿಸಿರುವಂಥ
ಧೈರ್ಯವನ್ನು ಗಳಿಸಲು 200 ವರ್ಷಗಳೇ ಬೇಕಾದವು.
ನಿನಗಿದು 14ಕ್ಕೇ ಸಿಕ್ಕಿದೆ.
ನಮಗದರ ಅವಶ್ಯಕತೆ ಇರುತ್ತೆ.
ನನ್ನಿಡೀ ಜೀವನ ನಿಮ್ಮವರು ನಮ್ಮವರ ಕಾದಿದ್ದಾರೆ.
ಪ್ರತಿ ಪಿಸುಮಾತನ್ನೂ ಎಣಿಸುತ್ತಾ.
ಪ್ರತಿ ಅಡುಗೆಮನೆಯ ಚಾಕುವೂ ಚೂಪೇ.
ನಾವೆಲ್ಲರೂ ಈ ಗೋಪುರದಲ್ಲೇ ಮಣ್ಣಾಗಲಿದ್ದೇವೆ.
ನಮ್ಮ ಜೊತೆ ಯಾಕೆ ಮಣ್ಣಾಗ್ತೀರ?
ಯಾಕಂದ್ರೆ ಪಿಸುಮಾತು ಮತ್ತು ಚಾಕುಗಳನ್ನು ಎಣಿಸುವುದರಲ್ಲೇ,
ಅವುಗಳ ಹಿಂದಿನ ದನಿಗಳು ಮತ್ತು ಕೈಗಳನ್ನು ಅರಿತುಕೊಂಡಿದ್ದೇನೆ.
ನಮ್ಮ ಅರ್ಧ ಜನ ಬಿಟ್ಟುಹೋದರು.
ಮಿಕ್ಕ ಅರ್ಧ ಉಳಿದರು.
ನಿನ್ನನ್ನೂ ಸೇರಿಸಿ.
ನಿನ್ನ ಗುರಿಯನ್ನು ಮೇಲೆತ್ತು.
ನಿನಗೆ ಗೊತ್ತಿಲ್ಲದ್ದು ಏನೋ ಇದೆ.
ಇದನ್ನು ಮುಂಚೆ ನೋಡಿದ್ದೇನೆ.
ಇದೊಂದು ಕೀಲಿಕೈ.
ನಿನ್ನ ಪೂರ್ವಜರನ್ನು ಬಂಧಿಸಲು ಶತ್ರುವಿನ ಯಾವುದೋ ಕಳೆದುಹೋದ ವಿದ್ಯೆಯಿಂದ ಸೃಷ್ಟಿಸಿದ್ದು.
ಯಾವುದರ ಕೀಲಿಕೈ?
ನನಗೆ ಗೊತ್ತಿಲ್ಲ.
ಶತ್ರುಗಳ ಅಧಿಪತಿ ದೇವರಾಗಲು ಬಯಸುವ ಮಾತುಗಳನ್ನಾಡಿದ್ದ.
ಓರ್ಕ್ಸಿಗೆ ಈ ನೆಲದಲ್ಲೇ ವಾಸ್ತವ್ಯ ಹೂಡಿಸುವ ಬಗ್ಗೆ.
ಅವನ ಯೋಜನೆ ಏನೇ ಆಗಿದ್ದರೂ, ಇದು ಮಾತ್ರ ಸತ್ಯ.
ಅದನ್ನು ಮರುಸೃಷ್ಟಿಸಲು ಬೇಕಿರೋದು ನಿನ್ನ ಮಗನ ಬಳಿ ಇದೆ ಎಂದವನಿಗೆ ಗೊತ್ತು.
ಇನ್ನೆಷ್ಟು ಕಾಲ?
ದಿನಗಳು.
ಅಥವಾ ಗಂಟೆಗಳು.
ನಾವಿದರಿಂದ ಹೊರಬರಬಹುದು, ಬ್ರೊನವೀನ್.
ಅದಕ್ಕೊಂದು ದಾರಿ ಇದೆ.
ಇರಲೇಬೇಕು.
ಒಂದಿದೆ.
ಇಲ್ಲ! ಶತ್ರುವಿಗೆ ಶರಣಾದರೆ ಎಲ್ಲವೂ ಕಳೆದುಹೋಗುತ್ತೆ.
ನಿನ್ನ ಮಗನಿಂದ ಹಿಡಿದು ಅವನ ಮಕ್ಕಳದ್ದೂ ಸಹ.
ತಮ್ಮ ಸಚ್ಚರಿತ್ರೆಯನ್ನು ಗಳಿಸಲು ನಿಮ್ಮವರು ಒಂದಿಡೀ ಯುಗವನ್ನು ಸವೆಸಿದ್ದಾರೆ.
ನಿನಗೆ ನಿರಾಶೆಯಾದ ಒಂದೇ ಕ್ಷಣಕ್ಕೆ ಇದನ್ನೆಲ್ಲಾ ಹಾಳುಗೆಡವುತ್ತೀಯಾ?
ಇದಕ್ಕೆ ಬೇರೊಂದು ದಾರಿ ಇರಲೇಬೇಕು.
ಹಾಗಿದ್ದರೆ ದಯವಿಟ್ಟು ಹೇಳು.
ನೋಡಿದ್ಯಾ?
ನೀನು ನಮ್ಮನ್ನು ಕಾದಿದ್ದು ಸರಿಯೇ ಇದೆ.
ಯಾಕೆಂದರೆ ನಮಗೆ ಕಗ್ಗತ್ತಲೇ ಗತಿ.
ನಾವು ಬದುಕುಳಿಯುವುದೇ ಹಾಗೆ.
ನಮ್ಮ ಜನರೇ ಅಷ್ಟೇನೋ.
ನಾವು ಎಂದಿಗೂ ಹೀಗೇ ಇರ್ತೀವಿ.
ಇಲ್ಲಿ ನಮ್ಮ ಪ್ರಾಣಗಳಷ್ಟೇ ಅಲ್ಲದೆ ಬೇರೆ ಪ್ರಮುಖ ವಿಚಾರಗಳೂ ತೊಂದರೆಯಲ್ಲಿ ಇವೆ.
ಮಾರ್ಗೊಥ್ ಯುದ್ಧದಲ್ಲಿ ಮುಳುಗಿದ್ದಾಗ ಇಡಿಯ ಭೂಖಂಡಗಳೇ ಮುಳುಗಿದವು.
ನಮ್ಮ ಶತ್ರುವಿನ ಕೈಗೆ ಇದು ಸಿಕ್ಕರೆ ಇದರಿಂದ ಎಂಥ ವಿನಾಶ
ಆಗಬಹುದು ಅಂತ ಯಾರಿಗೆ ಗೊತ್ತು?
ಅವನನ್ನು ತಡೆಯಲು ನಮ್ಮ ಬಳಿ ಯಾವ ಶಕ್ತಿ ಇದೆ?
ಸುತ್ತ ನೋಡು. ಎಲ್ಲಾ ಮುಗಿದುಹೋಗಿದೆ.
-ಇನ್ನೂ ಇಲ್ಲ. -ಬೇಗ ಮುಗಿಯುತ್ತೆ.
ಅವರು ನಮ್ಮ ಮೇಲೆ ಮೆರವಣಿಗೆ ಬರುವಾಗ ಈ ಗೋಪುರ ಬೀಳುತ್ತದೆ.
ನಾಂಪಟ್!
ನೀನೇ ಹುಟ್ಟಿಸಿಕೊಂಡು ಹೇಳಿದೆ ತಾನೇ?
ಡಿಸಾ ಎಷ್ಟೋ ವರ್ಷಗಳಿಂದ ಹೊಸ ಮೇಜು ಬೇಕೆಂದು ಕೇಳುತ್ತಿದ್ದಳು.
ಬಾ, ಇದು ಅಷ್ಟೇನೂ ಭಾರ ಇಲ್ಲ.
ನನಗೆ ಭಾರ ಆಗಿರುವುದು ಈ ಮೇಜಿನ ತೂಕ ಅಲ್ಲ.
ಮತ್ತೆ ಅದೇನು ಅಂತ ಹಂಚಿಕೋ.
ಭಾರ ಹಂಚಿಕೊಂಡರೆ ಅರ್ಧ ಆಗಬಹುದು ಇಲ್ಲವೇ ಎರಡರಷ್ಟು ಆಗಬಹುದು.
ಸ್ವೀಕರಿಸುವ ಹೃದಯವನ್ನು ಆಧರಿಸಿರುತ್ತೆ.
ಆಲೆಯ ಗಡ್ಡವೇ! ಈ ದರಿದ್ರ ವಿಷಯ ಸಾಕು ಮಾಡು.
ಸತ್ಯ ಹೇಳು, ಇದ್ದಿದ್ದು ಇದ್ದ ಹಾಗೆಯೇ ಹೇಳು.
ನಾನು ನಿನಗೆ ಸಂಪೂರ್ಣ ನಿಜ ಹೇಳಿಲ್ಲ, ಡ್ಯುರಿನ್.
ನಾನು ಖಜ಼ದ್-ಡೂಮಿಗೆ ಸ್ನೇಹಕ್ಕಾಗಿ ಅಲ್ಲ, ಆದರೆ ಒಂದು ಆಶಯಕ್ಕಾಗಿ ಬಂದೆ.
ನನಗೆ ಗೊತ್ತಿರಲಿಲ್ಲ.
ನಾನು ಬಂದಿದ್ದು ಮಿಥ್ರಿಲ್ಗಾಗಿ.
ಯಾಕೆ?
ಅದಿಲ್ಲದೆ,
ವಸಂತ ಕಾಲದೊಳಗೆ ಈ ತೀರಗಳನ್ನು ನಮ್ಮವರು ಬಿಟ್ಟು ಹೊರಡಬೇಕು ಇಲ್ಲಾ ಸಾಯಬೇಕು.
ಸಾಯೋದಾ?
ಹೇಗೆ ಸಾಯೋದು?
ನಮ್ಮ ಸಾವಿಲ್ಲದ ಆತ್ಮಗಳು ಯಾವುದರಲ್ಲೂ ಹೋಗದೆ,
ನಿಧಾನವಾಗಿ ಮರೆಯಾಗುತ್ತಾ,
ನಾವು ಕೇವಲ ಛಾಯೆಗಳಾಗುವವರೆಗೆ,
ಕಾಲದ ಅಲೆಗಳಲ್ಲಿ ಕೊಚ್ಚಿಕೊಂಡು ಹೋಗುತ್ತವೆ.
ಎಂದೆಂದಿಗೂ.
ಹಾಗಿದ್ದರೆ ಇಡೀ ಎಲ್ವೆನ್ ಜನಾಂಗದ ಭವಿಷ್ಯ ನನ್ನ ಕೈಯಲ್ಲಿದೆಯಾ?
ಹಾಗೆಯೇ ಇದ್ದಂಗಿದೆ.
ಅದನ್ನ ಮತ್ತೆ ಹೇಳು.
ಇಡೀ ಎಲ್ವೆನ್ ಜನಾಂಗದ ಭವಿಷ್ಯ ನಿನ್ನ ಕೈಯಲ್ಲಿದೆ.
ಯಾರ ಕೈಯಲ್ಲಿ?
ನಿನ್ನದೇ.
ನಿನ್ನ ರೆಕ್ಕೆಯಿರೋ ಅಂಗಿಗಳನ್ನು ತಾ. ನಡೆಯೋಕೆ ಶುರುಮಾಡೋಣ.
-ಡ್ಯುರಿನ್... -ಈಗಲೇ ಕೃತಜ್ಞತೆ ಹೇಳಬೇಡ.
ನನ್ನ ತಂದೆಯನ್ನು ಒಪ್ಪಿಸಿದ ಮೇಲೆ ಕೃತಜ್ಞತೆ ತಿಳಿಸು.
ನಾವೀಗ ದಯಮಾಡಿ ಹೊರಡಬಹುದಾ?
ವಾಪಸ್ ಹೋಗಲು ತುಂಬಾ ದೂರ ಇದೆ.
ಈ ಬಿಸಿಲಿನಿಂದ ನನ್ನ ಹೊಟ್ಟೆ ತೊಳೆಸುತ್ತಿದೆ.
ಆದರೆ ಒಂದು ಶರತ್ತು. ಮೇಜು ನಾನು ಕೊಟ್ಟಿದ್ದು ಅಂತ ಡಿಸಾಗೆ ಹೇಳು.
ಅದೃಷ್ಟ ಪರೀಕ್ಷಿಸಬೇಡ, ಎಲ್ಫ್.
ಲಾರ್ಡ್ ಹಲ್ಬ್ರ್ಯಾಂಡ್, ರಾಣಿ ರೀಜೆಂಟ್ ಕರೆಯುತ್ತಿದ್ದಾರೆ.
ಅವನಿಗೆ ಯಾರ ತಂದೆ ಸ್ಥಾನ ಕೊಡಿಸಿದರು ನೋಡು. ಮತ್ತೆ.
ನನ್ನದು ನಾನು ಗಳಿಸಿದೆ. ನಿನ್ನ ಹಾಗೆಯೇ.
ಸೈನಿಕನೇ.
ಕುದುರೆಲಾಯದವನ ಬಳಿ ಹೋಗು.
ನಾನು ಅಶ್ವದಳ ಅಂದುಕೊಂಡಿದ್ದೆ.
ಅದೇನೇ.
ಕೊಟ್ಟಿಗೆ ಗುಡಿಸುವುದು.
ಸೈನಿಕರೇ!
ಹಗ್ಗಗಳ ಬಿಡಿ!
ಹಾಯಿಗಳ ಹರಡಿ!
ನಾವು ಈಶಾನ್ಯಕ್ಕೆ ಹೋಗಲಿದ್ದೇವೆ.
ಮಿಡ್ಲ್ ಅರ್ಥಿಗಾಗಿ.
ಹಾಂ!
ಸೂರ್ಯ ಬೇಗ ಮುಳುಗುತಿಹನು
ಕಲ್ಲಿನ ಮರಗಳಡಿಯಲ್ಲಿ
ಸೌಧದ ಒಳಗಿನ ಬೆಳಕು
ಅದೀಗ ನನ್ನ ಮನೆಯಲ್ಲ
ಮಂದಾಗ್ನಿಯ ಕಣ್ಣುಗಳಾಚೆ
ಕರಿ ಮರಳೇ ನನಗೆ ಹಾಸಿಗೆ
ಗೊತ್ತಿರುವುದೆಲ್ಲವ ಒತ್ತೆಯಿಟ್ಟೆ
ಮುಂದಿರುವ ಅಗೋಚರಕ್ಕಾಗಿ
ಕೂಗಿ ಎನ್ನ ಕೂಗಿ ಎನ್ನ, ದೂರದ ನೆಲಗಳೇ
ದೂರ ನಾನು ಹೋಗಬೇಕು ಈ ಸುತ್ತುವ ದಿನದಂದು
ದೂರ ನಾನು ಹೋಗಬೇಕು
ಈ ಸುತ್ತುವ ದಿನದಂದು
ಕುಡಿಯಲು ಕಡಿಮೆಯಿದೆ
ತಿನ್ನಲೂ ಕಡಿಮೆಯಿದೆ
ಶಕ್ತಿ ಇಲ್ಲವೆನ್ನುತ್ತೆ ಆದರೆ ದಾರಿ ಬೇಕೆನ್ನುತ್ತೆ
ನನ್ನ ಕಾಲುಗಳು ಚಿಕ್ಕವು ಹಾದಿ ತುಂಬಾ ದೊಡ್ಡದು
ವಿಶ್ರಾಂತಿಯಿಲ್ಲ, ಸುಖವಿಲ್ಲ
ಸುಖವಿಲ್ಲ, ಆದರೆ ಹಾಡಿದೆ
ಹಾಡಿ ಎನಗೆ, ಹಾಡಿ ಎನಗೆ, ದೂರದ ನೆಲಗಳೇ
ಓ, ಮೇಲೆದ್ದು ದಾರಿ ತೋರಿ ಈ ಸುತ್ತುವ ದಿನದಂದು
ಹುಡುಕಿಕೊಡಲು ಮಾತು ಕೊಡಿ
ಈ ಸುತ್ತುವ ದಿನದಂದು
ಕೊನೆಗೆ ಬರುವುದು ಅವರ ಉತ್ತರ
ಚಳಿಯೊಳಗಿಂದ, ಮಂಜಿನೊಳಗಿಂದ
ವಿಸ್ಮಿತರು, ವಿಹಾರಿಗಳೆಲ್ಲಾ ಕಳೆದುಹೋದವರಲ್ಲ
ದುಃಖ ಏನೇ ಇರಲಿ
ಯಾವುದೇ ಪರಿಸ್ಥಿತಿ ಇರಲಿ
ವಿಸ್ಮಿತರು, ವಿಹಾರಿಗಳೆಲ್ಲಾ ಕಳೆದುಹೋದವರಲ್ಲ
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ
ಸೃಜನಾತ್ಮಕ ಮೇಲ್ವಿಚಾರಕ: ಮೌರಿಯಾ. ಸ್. ಅರವಿಂದ್